ועדת הכלכלה, כנסת 16, פרוטוקול מספר 197, 2004-05-18 12:30

שלום שמחון: אני פותח את הישיבה.

שלום שמחון: על סדר-היום: תקנות מקורות אנרגיה (בדיקת אנרגטית במתקני שאיבה), התשס"ד-2003, ותקנות מקורות אנרגיה (שיפור נצילות הבעירה במתקני קיטור המוסקים בדלק), התשס"ג-2004.

שלום שמחון: בזמנו, היתה לנו ישיבה על עניין זה.

זאב גרוס: היתה ישיבה, והתבקשו הבהרות ותיקונים.

זאב גרוס: הוצאתי ליועצת המשפטית של הוועדה, ב-2 בדצמבר, נוסח שכפי שהבנתי - ועשיתי זאת בתיאום עם "מקורות" - וגם ציינו מה הם ההבדלים מול התקנות הקודמות.

זאב גרוס: אני מקווה שבזה לפחות מילאנו את חובתנו כלפי הוועדה.

שלום שמחון: האם מישהו רוצה להעיר משהו?

שלום שמחון: אנו כאן בהסכמות.

שרון חסיד: זה מקובל על "מקורות".

שלום שמחון: האם יש פה עוד גוף שמתנגד למשהו?

שלום שמחון: לא.

זאב גרוס: אם כך, מתקנים את התאריכים, וזה יהפוך להיות עכשיו: 2004.

זאב גרוס: האם להקריא את התקנות?

שלום שמחון: קראנו זאת בפעם הקודמת, וביקשנו השלמה.

לאה ורון: אנו גם עמדנו בפני אישור.

לאה ורון: הודיע יושב-ראש הוועדה שאם לא תתקבל חוות דעת של "מקורות" או של אחרים הוא לא יחזור לדיון בתקנות.

לאה ורון: מאחר והתקבלה חוות דעת של חברת "מקורות", הוא ביקש לזמן שוב את הדיון, ולפני כן ביקשנו את התייחסות המשרד.

לאה ורון: אשר על כן, אני מבינה שגם נעשה תיאום בתקנות שמונחות כעת בפני הוועדה הן בהסכמה מלאה עם כל הגורמים.

זאב גרוס: כן.

זאב גרוס: זהו נוסח מתואם.

אתי בנדלר: זאב גרוס, תפנה את תשומת לב הוועדה לשינויים לעומת הנוסח הקודם.

זאב גרוס: תקנה 2(2) - בנוסח המקורי, שהיה בפני הוועדה, דובר על 60%.

זאב גרוס: במקום 60% זה יהיה 55%.

זאב גרוס: בתקנה 3(א), בנוסח הקודם, נאמר: "בעל מיתקן שאיבה ידאג לעריכת בדיקת נצילות מיתקן שאיבה (להלן - הבדיקה) אחת ל-30 חודשים לפחות".

זאב גרוס: מחקנו את המלה "לפחות", ובמקומה הוספנו את המלים "או לאחר 7,500 שעות עבודה, לפי המאוחר".

אליעזר כהן: זה הרבה יותר מתאים.

אליעזר כהן: באותו זמן יכולות להיות הרבה פחות שעות.

זאב גרוס: את תקנה 3(ג) שינינו לחלוטין, ועתה היא קובעת: "תוצאות הבדיקה וכן ההמלצות לשיפור נצילות השאיבה של מיתקני השאיבה, כאמור בתקנה 6(ב), תירשמנה לפי הטופס שבתוספת, אשר ייחתם על-ידי המהנדס האמור בתקנה 6(ב) ואשר העתק הימנו יימסר לממונה באחריות המהנדס".

שלום שמחון: האם יש הערות לגבי תקנה 3(ג)?

שרון חסיד: לא.

זאב גרוס: זה סוכם.

זאב גרוס: הנוסח המקורי של תקנה 4(א) קבע: "הראו תוצאות הבדיקה שנצילות מיתקן שאיבה קטנה מהקבוע בתקנה 2, ינקוט בעל המיתקן באמצעים לשיפור הנצילות במיתקן זה ותיערך בדיקה חוזרת לא יאוחר מששה חודשים מתאריך הבדיקה האחרונה".

אליעזר כהן: לשם השכלה, מה מקטין את הנצילות?

אליעזר כהן: האם עושה זאת סינון?

ולדימיר נמירובסקי: התיישנות ודברים כאלה.

זאב גרוס: בנוסף לזה שבעל המיתקן ינקוט באמצאים לשיפור הנצילות, הוספנו שהוא צריך לדווח על האמצעים האלה לממונה.

זאב גרוס: וכן "הממונה יהיה רשאי לדרוש כי תיערך בדיקה חוזרת במיתקן האמור".

זאב גרוס: זו לא חובה.

זאב גרוס: זה בשיקול דעת המנהל היום האם לערוך את הבדיקה החוזרת או לא.

אתי בנדלר: עורך-הדין גרוס, לְמה מתייחס "לא יאוחר מששה חודשים": לדרישת הממונה או לבדיקה החוזרת?

זאב גרוס: אולי הם יכולים להבהיר שמדובר על כך שהוא יכול לבקש את הבדיקה- - -

אתי בנדלר: כלומר, הדרישה היא תוך ששה חודשים, אבל יכול להיות שהבדיקה תהיה בעוד שנה.

זאב גרוס: כן.

אתי בנדלר: כדי להבהיר זאת, יש לומר: "הממונה רשאי לדרוש לא יאוחר מששה חודשים מתאריך הבדיקה האחרונה כי תיערך בדיקה חוזרת במיתקן האמור".

זאב גרוס: לא.

זאב גרוס: הממונה יאמר מתי הבדיקה.

זאב גרוס: אפשר לומר: "כי תיערך הבדיקה החוזרת במיתקן האמור...

זאב גרוס: לא יאוחר מאשר - - -".

אתי בנדלר: פשוט יש להעביר את המשפט "לא יאחר מששה חודשים מתאריך הבדיקה האחרונה" כך שהוא יהיה לאחר "יהיה רשאי לדרוש".

שלום שמחון: בסדר.

זאב גרוס: זו החלטת המנהל.

דובר: זה לא משנה את העקרון.

זאב גרוס: מה שהיה פעם תקנה 6 הפך להיות תקנה 6(א).

זאב גרוס: בנוסף, ברישא של הסעיף היה כתוב "הבדיקה תיערך על-ידי מהנדס בעל נסיון מוכח וכו'".

זאב גרוס: במקום המלים "על-ידי מהנדס" הכנסנו את המלים: "על-ידי מי שהוסמך לרוך בדיקה כאמור על-פי כל חיקוק".

אתי בנדלר: למעשה, זה אושר עוד בישיבה הקודמת.

שרון בן-גל: יש פה בעיה שלא הוגדר מי רשאי לעסוק את הבדיקות.

שרון בן-גל: על-פי איזה חיקוק?

זאב גרוס: לפי כל חיקוק.

שרון בן-גל: לא.

שרון בן-גל: כאן מתייחסים למהנדס.

שרון בן-גל: על-פי חוק המהנדסים, כל מהנדס אמור לעשות את הבדיקה.

שרון בן-גל: צריך להגיד מי שהוסמך על-ידי מי.

זאב גרוס: לא.

זאב גרוס: מי שמוסמך לבצע בדיקות בדברים כאלה על-פי כל חיקוק- - -

שרון בן-גל: מי מסמיך את אותם הבודקים?

זאב גרוס: האדם שיבדוק יציג את התעודה שמראה שלפי פקודת ההסמכה הוא רשאי לעשות זאת.

שרון בן-גל: מי רשאי להנפיק תעודות כאלה בשוק?

שרון בן-גל: זה לא ברור.

זאב גרוס: מי שעל-פי אותו החוק שהוא עושה.

זאב גרוס: אם מישהו אומר "על-פי חוק מניעת שריפות ביער, אני רשאי לעשות את הדבר הזה" הוא יבצע את הבדיקה והוא יצטרך להראות שעל-פי חוק מניעת שריפות ביער הוא רשאי לעשות זאת.

שרון בן-גל: בגלל שאין חוק כזה, אני חוששת שאותם הבודקים המוסמכים לדוודים יהיו אותם הבודקים- - -

זאב גרוס: זה לא דוודים.

שרון בן-גל: זה לא ברור כאן.

שרון חסיד: על-פי מיטב זכרוני, דיברנו על זה כבר בישיבה הקודמת.

שרון חסיד: דובר על זה שאין בעצם חיקוק בנושא הזה והוסבר לנו שזה ייעשה.

שרון חסיד: צריך לעשות את החיקוק, ואנו מבקשים גם להיות מעורבים.

שלום שמחון: זאב גרוס, בהזדמנות הראשונה שתהיה לכם תמצאו את הדרך לשלב את זה.

זאב גרוס: לתקנה 6 הוספנו תקנת משנה (ב): "תוצאות הבדיקה תאושרנה על-ידי מהנדס, אשר גם יתן המלצות, לפי הצורך, לשיפור הנצילות של מיתקן השאיבה".

זאב גרוס: הוספנו הוראות מעבר בתקנה 8: "מתקני שאיבה, אשר במועד תחילת תקנות אלה היו חייבים בדיקה" - על-פי הנחיות החוק - "ייבדקו תוך 90 יום מיום תחילתן של תקנות אלה.

זאב גרוס: על אף האמור, מבקרים בהם יותר מ-5 מיתקני שאיבה השייכים לבעל מיתקני שאיבה בודד חייבים בדיקה כאמור, יהיה הוא רשאי להגיש לממונה תכנית לביצוע הבדיקות ולבצען כפי שיאשר הממונה".

זאב גרוס: וזאת, מהסיבה שאחר כך אם לא זה היה עשוי להטיל עלות גבוהה מאד.

שלום שמחון: לאחר מכן, יש פה שורת טפסים: תסקיר על בדיקת נצילות אנרגטית במיתקן שאיבה.

שלום שמחון: חלק ב' פה מדבר על הבדיקה ותוצאותיה.

שלום שמחון: חבר-הכנסת אליעזר כהן, האם אני יכול לאשר את התקנות?

אליעזר כהן: כן.

שלום שמחון: אנו אישרנו את תקנות מקורות אנרגיה (בדיקת נצילות אנרגטית במתקני שאיבה), התשס"ד-2003.

שלום שמחון: תקנות מקורות אנרגיה (שיפור נצילות הבעירה בדודי קיטור המוסקים בדלק) התשס"ד-2004

שלום שמחון: עתה, תקנות מקורות אנרגיה (שיפור נצילות הבעירה בדודי קיטור המוסקים בדלק), התשס"ד-2004.

לאה ורון: זה לא נדון בוועדה.

שלום שמחון: האם למישהו מהגורמים הרשמיים פה הערות לגבי תקנות אלה?

זאב גרוס: אנו מבקשים להבהיר, שכשמדובר בתקנה 3 הכותרת שלה צריכה להיות "נצילות בעירה מינימלית" ולא "נצילות מינימלית".

זאב גרוס: כלומר, בתקנה 3 בתקנות מקורות אנרגיה (שיפור נצילות הבעירה בדודי קיטור המוסקים בדלק).

זאב גרוס: בכותרת אנו מוסיפים את המלה "בעירה" כך שייאמר: "נצילות בעירה מינימלית".

יהושע פדרסן: יכול להיות שזה צריך להיות גם בתוך התקנה.

זאב גרוס: זה יהיה גם בכותרת השוליים וגם בגוף התקנה אותו דבר וייאמר "נצילות בעירה מינימלית של דוד קיטור -...".

זאב גרוס: תקנות אלה באות להחליף תקנות שכבר קיימות.

זאב גרוס: [קורא תקנה 1, הגדרות: "בתקנות אלה - 'בודק דוודים' - בודק דודים מוסמך בהתאם לפקודת הבטיחות עבודה [נוסח חדש], התש"ל-1970 (להלן - פקודת הבטיחות בעבודה; 'בוחן' - מי שעורך בדיקת נצילות הבעירה בדודי קיטור כמפורט בתקנה 5; 'דוד קיטור' - כהגדרתו בפקודת הבטיחות בעבודה; 'מפרט' - מפרט משרד התשתיות הלאומיות לבדיקת נצילות דודי קיטור המוסקים בדלק, המופקד לעיון הציבור באגף ניהול משאבי תשתית במשרד התשתיות הלאומיות; 'סִפְרת הפיח' - מסר מ-0 עד 9, התואם בסדר עולה, את תכולת המוצקים בגזי השריפה".

זאב גרוס: ] [קורא תקנה 2, בדיקת נצילות הבעירה: "(א) בעל דוד קיטור ידאג לעריכת בדיקת נצילות בעירה של דוד קיטור (להלן - הבדיקה) בידי בוחן, אחת ל-12 חודשים לפחות.

זאב גרוס: (ב) הבוחן ימדוד את טמפרטורת הסביבה, אחוז דו תחמוצת הפחמן וסִפְרת הפיח; במקום שנתונים אלה נמדדים

זאב גרוס: בידי מערכת בדיקה של גזי שריפה, ייעשה החישוב לפי נתוני המערכת.

זאב גרוס: (ג) נצילות הבעירה בדוד קיטור תחושב על-פי סעיף 2 במפרט, עם התאמת המקדם שבנוסחה הכימית לסוג הדלק כלהלן: (1) בדלק נוזלי - 0.575; (2) בדלק מצק - 0.65; (3) בגז פחמימני מעובה - 0.478.".]

אליעזר כהן: יש כאן שני אלמנטים: גם איכות בעירה וגם איכות סביבה.

אליעזר כהן: דוד רודיק: זה רק איכות בעירה.

אליעזר כהן: האם זה רק איכות בעירה?

אליעזר כהן: מה עם איכות סביבה?

ולדימיר נמירובסקי: ברגע שיש לך איכות בעירה גבוהה, זה מונע פליטות.

זאב גרוס: [קורא תקנה 2, בדיקת נצילות הבעירה: "(ד) הבוחן ירשום את תוצאות הבדיקה ואת המלצותיו לשיפור נצילות הבעירה בדוד הקיטור לפי הטופס שבתוספת, וימסור העתק ממנו לממונה".

זאב גרוס: ] [קורא תקנה 3, נצילות בעירה מינימלית: "נצילות בעירה מינימלית של דוד קיטור - (1) עם שני מהלכי גזים - 85% או יותר; (2) עם יותר משני מהלכי גזים - 89% או יותר".

זאב גרוס: ] [קורא תקנה 4, בדיקת נצילות חוזרת: "(א) הראו תוצאות הבדיקה שנצילות הבעירה של דוד הקיטור קטנה מהקבוע בתקנה 3, ינקוט בעל דוד הקיטור אמצעים לשיפור נצילות הבעירה וידאג לעריכת בדיקה חוזרת לא יאוחר מ-3 חודשים מתאריך הבדיקה האחרונה.

זאב גרוס: (ב) לא יפעיל אדם דוד קיטור לאחר שנערכה בו בדיקה חוזרת, אלא אם כן נצילותו היא כמפורט בתקנה 3".

זאב גרוס: ] [קורא תקנה 5, עריכת בדיקת נצילות: "הבדיקה תיערך בידי בודק דוודים בעל נסיון מוכח של 5 שנים לפחות בביצוע בדיקות כאמור או בהפעלת דוד קיטור ותחזוקתו, שהוכיח להנחת דעתו של הממונה בקיאות בלהיכים של הבדיקה או בהפעלת דוד הקיטור ותחזוקתו".

זאב גרוס: ] [קורא תקנה 6, ביטול: "תקנות מקורות אנרגיה (בדיקת נצילות הבעיה בדוד קיטור), התשנ"ג-1993 - בטלות".

זאב גרוס: ] [קורא תקנה 7, תחילה: "תחילתן של תקנות אלה שלושה חדשים מיום פרסומן".

זאב גרוס: ] לאחר מכן, יש את הטפסים.

שלום שמחון: בטפסים יש תסקיר על בדיקת נצילות הבעירה בדוד קיטור.

שלום שמחון: אנו מעיינים בזה.

שלום שמחון: חלק ב' מדבר על הבדיקה ותוצאותיה.

שלום שמחון: אנו מאשרים גם את הסט הזה של התקנות.

אתי בנדלר: האם התקנות האלה חלות גם על אלה שיש להם דודים ביתיים?

אדי בית הזבדי: לא.

אדי בית הזבדי: אין דודי קיטור ביתיים.

אתי בנדלר: האם אין דודי קיטור ביתיים?

אתי בנדלר: כלומר, אלה רק המפעלים.

שרון בן-גל: זהו דוד הסקה.

שרון בן-גל: יש הגדרה של דוד קיטור ומהו בפקודת הבטיחות בעבודה.

אתי בנדלר: זה לא כולל דודים להסקה ביתית.

דובר: לא.

שרון בן-גל: זה לא קיטור.

שלום שמחון: אני מעמיד להצבעה את תקנות מקורות אנרגיה (שיפור נצילות הבעירה בדודי קיטור המוסקים בדלק), התשס"ד-2004.

שלום שמחון: מי בעד?

שלום שמחון: מי נגד?

שלום שמחון: תקנות מקורות אנרגיה (שיפור נצילות הבעירה בדודי קיטור המוסקים בדלק), התשס"ד-2004, התקבלו.

שלום שמחון: התקנות אושרו פה אחד.

שלום שמחון: אני נועל את הישיבה.

שלום שמחון: תודה לכולם.